# **Kaitseliidu 2023. a meistrivõistlused õhkrelvadest laskmises**

# **JUHEND**

## I EESMÄRK

Laskevõistlused on kohaks, kus parimad parimatest ausal omavahelisel võistlusel edasi rühivad ja oma kõrge laskeosavusega laskurite masse edasi viivad (*KL ülema käskkiri nr.30 – 1934 a.*);

Laskevõistlused on kohaks, kus iga tõsine laskur võib esineda oma võimete kohaselt ja seega kõrgväärtusline laskesport ei jää üksi tippmeeste eesõiguseks (*KL ülema käskkiri nr.30 – 1934 a.*);

* Selgitada välja 2023. a Kaitseliidu meistrid õhkrelvadest laskmises individuaalselt ja võistkondlikult**.**
* Tõsta kaitseliitlaste laskmisealast oskusteavet ja kutsemeisterlikkuse taset;
* Täita Kaitseliidu laskur- ja kütiklasside norme ning Laskurliidu klassinorme.
* Viia laskmine, lasketreening ja laskevõistlus iga kaitseliitlaseni.

## II AEG JA KOHT.

Võistlus toimub 12. veebruaril 2023. a, Saku valla Spordikeskuse võimlas, Tallinna mnt 10, Saku 75501, Harju maakond.

## III OSAVÕTJAD

* Võistlusest võtavad osa kõik Kaitseliidu struktuuriüksused kaasaarvatud Kaitseliidu Peastaap, Naiskodukaitse, Noorte Kotkaste ja Kodutütarde organisatsioonid.

## IV REGISTREERIMINE

* Võistkondade eelülesandmine (LISA 2) toimub kirjalikult hiljemalt 9. veebruariks 2023. a e-posti aadressil <margus.purlau@kaitseliit.ee>
* Kaitseliidu struktuuriüksused esitavad võistluse peakorraldaja nimele eelülesandmislehe, kus peab olema ära näidatud võistkonna suurus võistluskategooriate ja -klasside järgi ning saabuvate inimeste üldarv.
* Laskurid peavad olema valmis esitama vajadusel akrediteerimisel liikmepileti.
* *Eelülesandmisest sõltub võistluste ajakava ja kulg. Palun eelülesandmisega mitte hilineda.*

**V VÕISTLUSTE AJAKAVA**

12.02.2023

09:00 alates registreerimine

10:00 - 16:00 võistlused vastavalt stardiprotokollile

**VI LASKEHARJUTUSED**

MEISTRIKLASS

HARJUTUS NR 1

**60 lasku õhupüstolist**

Distants: 10 m

Märkleht: ISSF õhupüstoli märkleht (elektroonika)

Riietus: vastavalt sportlaskmise võistlusmäärustele või sportlik riietus

Asend: püsti

Lasud: 15 min proovilaske ning 60 võistluslasku

Aeg: 75 min

Võistkonnas: **KL struktuuriüksuse parim õhupüstoli laskur (sõltumata vanusest ja soost)**

Nõuded**:** a) 2023. aasta Eesti meistrivõistlustele kvalifitseerunud;

b) Eesti Laskurliidu II klassi (või kõrgema klassi) normi täitjad

või

c) hetkel struktuuriüksuse parim laskur.

HARJUTUS NR 2

**60 lasku õhupüssist** (dioptersihikuga, kuulienergiaga 7,5 J)

Distants: 10 m

Märkleht: ISSF õhupüssi märkleht (elektroonika)

Riietus: vastavalt sportlaskmise võistlusmäärustele või sportlik riietus

Asend: püsti

Lasud: 15 min proovilaske ning 60 võistluslasku

Aeg: 75 min

Võistkonnas: **KL struktuuriüksuse parim õhupüssi laskur (sõltumata vanusest ja soost)**

Nõuded**:** a) 2023. aasta Eesti meistrivõistlustele kvalifitseerunud;

b) Eesti Laskurliidu II klassi (või kõrgema klassi) normi täitjad

või

c) hetkel struktuuriüksuse parim laskur.

HARRASTUSKLASS

HARJUTUS NR 3

**40 lasku õhupüstolist**

Distants: 10 m

Märkleht: ISSF õhupüstoli märkleht (elektroonika)

Riietus: vastavalt sportlaskmise võistlusmäärustele või sportlik riietus

Asend: püsti

Lasud: 15 min proovilaske ning 40 võistluslasku

Aeg: 50 min

Võistkonnas: **1 mees, 1 naine, 1 noormees (kuni 18. a k.a) ja 1 neiu (kuni 18. a k.a)**

HARJUTUS NR 4

**40 lasku õhupüssist** (dioptersihikuga, kuulienergiaga 7,5 J)

Distants: 10 m

Märkleht: ISSF õhupüssi märkleht (elektroonika)

Riietus: vastavalt sportlaskmise võistlusmäärustele või sportlik riietus

Asend: püsti

Lasud: 15 min proovilaske ning 40 võistluslasku

Aeg: 50 min

Võistkonnas: **1 mees, 1 naine, 1 noormees (kuni 18. a k.a) ja 1 neiu (kuni 18. a k.a)**

HARJUTUS NR 5

**20 lasku õhupüssist toe pealt** (dioptersihikuga, kuulienergiaga 7,5 J)

Distants: 10 m

Märkleht: ISSF õhupüssi märkleht (elektroonika)

Riietus: vastavalt sportlaskmise võistlusmäärustele või sportlik riietus

Asend: istudes

Lasud: 15 min proovilaske ning 20 võistluslasku

Aeg: 25 min

Võistkonnas: **1 poiss (kuni 12. a k.a) ja 1 tüdruk (kuni 12. a k.a)**

**VII** **VÕISTLUSTINGIMUSED**

**KL struktuuriüksuse võistkond** koosneb kuni **kaheteistkümnest (12) võistlejast,** igaüks võistleb ühes harjutuses ja ühest võistkonna esindajast (võib olla võistkonna liige, võistleja).

Kuna laskekohtade arv on piiratud ühele võistluspäevale (120 laskekohta päevas), siis individuaallaskurite osalus kinnitatakse peale ülesandmist ning sellest teavitatakse iga KL struktuuriüksust eraldi.

NB! EELÜLESANDMISEL, palun selle piiranguga mitte arvestada!!!

Vastavalt eelülesandmisele ja selle järgselt kinnitatud stardiprotokollile avatakse võistkondlikud stardinimekirjad järgmistes võistluskategooriates:

MEISTRIKLASS harjutused nr 1 ja 2

HARRASTUSKLASS harjutused nr 3, 4 ja 5

Erinevate võistluskategooriate eesmärk on luua kõigile võrdsem konkurents.

Vastavasse võistluskategooriasse (meistri-, või harrastusklass) kvalifitseerumise aluseks on varasem soorituste tase.

MEISTRIKLASS – EMV 2022 kvalifikatsioon, kõrgem kui ELL II klass või hetkel struktuuriüksuse parim;

HARRASTUSKLASS – madalam kui ELL II klassinorm, laskespordi harrastaja.

STARDIPROTOKOLLIGA määratakse võistlejate vahetused ja tulejoonele asumise aeg.

Tulemuste arvestamisel ja paremusjärjestuse selgitamisel lähtutakse kehtivatest Laskespordiföderatsiooni (ISSF) võistlusmäärustest. Paremusjärjestus määratakse võistkonnaliikmete poolt väljalastud silmade summa alusel.

Juhendiga mittemääratletud küsimused lahendab kohtunike kogu.

Kõikides harjutustes kutsutakse laskurid tulejoonele vastavalt ISSF võistlusmäärusele, s.o kolmkümmend (30) minutit enne ajakavas mainitud vahetuse võistluse algusaega. Võistlejate tulejoonele kutsumise ajast saadik võib laskur kohvrist välja võtta relva, ning end laskeasendisse võtta ning relva laadimata „kuiva“ teha. Relvas peab olema ohutuslipp vastavalt ISSF võistlusmäärusele! Viisteist (15) minutit enne vahetuse võistluse algusaega alustatakse proovilaskudega. Võistluse käigus laskeasendist ära tulles või võistluse lõpetades peab relva ohutuks tegemist tähistama ohutuslipu sisestamisega. Tulejoonekohtunik teadvustab lasketiirus kõiki toiminguid/käsklusi osalejatele kuuldavalt.

**VIII PROTESTIDE ESITAMISE KORD**

Protestid esitatakse kirjalikult 30 minuti jooksul peale tulemuste teatamist. Hilisemaid esitatud proteste kohtunike kogu arutama ei hakka.

## IX AUTASUSTAMINE

Võistkondlikus üldarvestuses esimesele, teisele ja kolmandale kohale tulnud võistkondi autasustatakse meistrikarika -ja diplomiga.

Individuaalselt autasustatakse:

MEISTRIKLASS: kolme (3) parimat soost ja vanusest sõltumata ja parimat meest või naist.

*Selgitus: harjutus nr 1 60 lasku õhupüstolis kolm parimat on naised ja esimene meesvõistleja on neljas. Sellisel juhul autasustatakse meisterlaskuri märgi ja nimetusega (lisaks võitjale) ka meesvõistlejat.*

HARRASTUSKLASS: iga harjutuse kolme paremat MEEST, NAIST, NOORMEEST JA NEIDU, POISSI, TÜDRUKUT eraldi **Kaitseliidu spordimedali** ja diplomiga.

## X ORGANISEERIMINE

Võistlused organiseerib KL spordipealik. Võistlusi juhib kohtunike kogu.

**XI MUUD KÜSIMUSED**

* Võistlejatel kohal olla 40 min. enne laskeharjutuste algust.
* Harjutuste täitmisel on riietus vaba, kuid peab vastama laskespordi võistlusmäärustele.   
  **NB! Kaitseliidu vormiriietus ei vasta ISSF võistlusmäärusele.**
* Võistluskohas ei varustata võistlejaid relvade laskemoonaga.
* Lõuna on tagatud kõigile osalejatele ja esindajatele.
* Mandaatkomisjonile esitada kirjalik nimeline ülesandmine laskeharjutuste järgi lähetatava organisatsiooni ülema allkirjaga ja osalejate ohutustehniliste teadmiste kontrolllehe allkirjadega.

Margus Purlau

Kaitseliidu spordipealik